***Σχεδιασμός Προγράμματος Αγωγής Υγείας***

***Εργασία στο μάθημα Αγωγή Υγείας***

Ονοματεπώνυμο: Τσιλιγκίρη Σοφία Αεμ:0713030

 Εξαμηνο: 7ο Ετος: 4ο

**ΣΤΑΜΑΤΑ ΤΟ BULLYING , ΕΝΗΜΕΡΩΣΟΥ !!!**

**Σκοπός Προγράμματος:** Σκοπός του Προγράμματος αυτού είναι η επιμόρφωση και η ενημέρωση στα ζητήματα της σχολικής βίας και εκφοβισμού στο σχολείο (“school bullying”) και της βίας (“school violence”), και την άμεση αντιμετώπιση τους. Με την υλοποίηση αυτού του προγράμματος θέλουμε να ευαισθητοποιήσουμε τους μαθητές για τις αρνητικές συνέπειες που έχει η βία και η επιθετικότητα στην ζωή των άλλων μαθητών με την βιωματική προσέγγιση . Οι στόχοι του συγκεκριμένου προγράμματος είναι θεωρητικοί αλλά έχουμε και πρακτική προσέγγιση του θέματος καθώς τα παιδιά πρέπει να είναι σε θέση να αντιληφθούν τις συνέπειες των φαινομένων αυτών. Το πρόγραμμα θα εφαρμοστεί στους μαθητές σχολείων Α,Β,Γ Γυμνασίου της Νέας Ιωνίας και εάν αξιολογηθεί το πρόγραμμα με εγκυρότητα και επιτυχία θα πραγματοποιηθεί και σε άλλα σχολεία των γύρω περιοχών. Οι επιμέρους στόχοι αφορούν τους λόγους που ωθούν το άτομο να πράξει άσχημα προς τον συνάνθρωπο , επιπτώσεις του προγράμματος, και τρόποι αντιμετώπισης και πρόσληψης του συνόλου των εμπλεκομένων, του σχολείου, της τάξης αλλά και του εκπαιδευτικού , των μαθητών, των γονέων τους και ολόκληρης της τοπικής κοινωνίας.

**Τεκμηρίωση του Προγράμματος:**

**Α. Αναγκαιότητα Προγράμματος:** Η εφαρμογή του συγκεκριμένου προγράμματος Αγωγή Υγείας θα μπορούσε να θεωρηθεί αναγκαία, καθώς ιδιαίτερα τα τελευταία χρόνια παρουσιάζει αυξανόμενες διαστάσεις ,τόσο στην Ελλάδα ,όσο και στον διεθνή χώρο με την αύξηση των κρουσμάτων της βίας στα σχολεία. Η ενεργός συμμετοχή και η συνεργασία όλων των άμεσα και έμμεσα εμπλεκομένων στο φαινόμενο της σχολικής βίας και του εκφοβισμού αποτελεί πλέον αναγκαιότητα. Λόγω των προβλημάτων αυτών οι εκπαιδευτικοί αφυπνίστηκαν ώστε να ενημερωθούν για τις απαραίτητες γνώσεις  ώστε είναι ικανοί  να οργανώσουν, να αναπτύξουν δράσεις για την πρόληψη και την αντιμετώπιση του φαινομένου που βρίσκεται σε έξαρση. Η αναγκαιότητα του προγράμματος αυτού πιστεύουμε ότι οφείλεται στην επιθυμία για αλλαγή του κλίματος του σχολείου, ώστε να μην αναπαράγει τη βία. Επιπλέον, απευθυνόμαστε σε άτομα με νεαρή ηλικία ώστε είναι εύπλαστα και μπορούν να υιοθετήσουν την σωστή συμπεριφορά που αξίζει σε κάθε νοήμων άνθρωπο.

**Β. Αποτελέσματα:** Τα αποτελέσματα του αναλυτικού προγράμματος θα τεκμηριωθούν στο τέλος με την υλοποίησης του και την αξιολόγηση του όπου γίνεται από τους μαθητές, τους καθηγητές, και τους γονείς. Καθώς θα παρατηρήσουμε εάν το πρόγραμμα αφομοιώθηκε από τα παιδιά , και εάν έγινε κτήμα τους.

**Περιεχομενο Προγραμματος Αγωγης Υγειας**

**1ο Μαθημα:** Σκοπός του μαθήματος είναι η κατανόηση των εννοιών & των μορφών της ενδοσχολικής βίας και του εκφοβισμού. Υπάρχουν παιδιά που βιώνουν καθημερινά διάφορες μορφές βίας(λεκτική ,σωματική, ψυχολογική, σεξουαλική, ρατσιστική ,ηλεκτρονική) από συμμαθητές τους που νομίζουν ότι μ’ αυτόν τον τρόπο δείχνουν τη δύναμή τους.

Μέσα και Μέθοδοι: Μέσω συζήτησης στην τάξη όπου αφορμή μπορεί να αποτελέσει ένα απόκομμα ή μια φωτογραφία από εφημερίδα ή μια είδηση στα ΜΜΕ για κάποιο κρούσμα βίας ή για το αποτέλεσμα αυτής. Και η εφαρμογή ενός παιδαγωγικού παιχνιδιού.

Τα αντικείμενα που θα χρησιμοποιηθούν είναι κουτιά με κάρτες γραμμάτων, και απόκομμα εφημερίδας.

Ενδεικτική Δραστηριότητα: Ο εκπαιδευτικός προτείνει στους μαθητές να παίξουν ένα παιχνίδι. Το παιχνίδι ονομάζεται «το αλφάβητο του εκφοβισμού». Οι μαθητές με τη σειρά που κάθονται στο μεγάλο τραπέζι, ανά τρεις, αποτελούν και μια ομάδα. Σε κάθε τριάδα δίνουμε ένα κουτάκι με πολλά χαρτονάκια. Στο κάθε χαρτονάκι είναι γραμμένο ένα γράμμα. Τα παιδιά προσπαθούν να σχηματίσουν λέξεις σχετικές με τον εκφοβισμό. Το κάθε κουτάκι πρέπει να περιέχει τα ίδια γράμματα ώστε οι δυνατότητες να είναι οι ίδιες για κάθε ομάδα .Η ομάδα που θα σχηματίσει τις περισσότερες λέξεις θα είναι και η νικήτρια ομάδα.

**2ο Μάθημα:** Σκοπός του μαθήματος είναι η συζήτηση για τους τους λόγους που ωθούν το άτομο να πράξει με άσχημο τρόπο στον συνάθρωπο-συμμαθητή του και τις συνέπειες της έκρηξής τους. Καθώς σημαντικό ρόλο παίζουν τα ατομικά χαρακτηριστικά των παιδιών, τα χαρακτηριστικά του οικογενειακού τους περιβάλλοντος , οι στάσεις των ίδιων των παιδιών, των γονέων και των εκπαιδευτικών απέναντι στη βία, ο τρόπος προβολής της βίας από τα μέσα μαζικής ενημέρωσης.

Μέσα και Μέθοδοι : Αρχικά με θεωρητική προσέγγιση και στη συνέχεια με παρακολούθηση βίντεο-ταινίας .

<https://www.youtube.com/watch?v=YWLWPZRzzx0&feature=youtu.be>

Τα αντικείμενα που θα χρησιμοποιηθούν είναι υπολογιστής - διαδίκτυο - βιντεοπροβολέας.

**3ο Μάθημα:** Σκοπός του μαθήματος είναι να καλλιεργηθεί η δυνατότητα των μαθητών να εντοπίζουν τις ομοιότητες και τις διαφορές των ατόμων και η ενίσχυση της διαφορετικότητας . Η κατανόηση ότι το όμορφο στην ζωή μας είναι η ατομικότητα, και ότι εάν είμασταν όλοι ίδιοι θα ήταν τόσο βαρετό και ανιαρό.

Μέσα και Μέθοδοι : Η μέθοδος που θα υπάρξει στο συγκεκριμένο μάθημα θα είναι με παιχνίδια λόγου και κίνησης που εστιάζουν σε ομοιότητες και διαφορές των ατόμων.

Ενδεικτική Δραστηριότητα: Σχηματίστε με τις καρέκλες έναν κύκλο. Με το έναυσμα θα αλλάζουν θέσεις μεταξύ τους «μόνο όσοι φορούν, π.χ., τζιν παντελόνι», ή «όσοι

φορούν γυαλιά», «όσοι έχουν ξανθά μαλλιά», «όσοι αντιπαθούν τα μαθηματικά», «όσοι γεννήθηκαν στην Αθήνα» .Ο όρος του παιχνιδιού είναι ότι κανένας δεν πρέπει να καθί-σει στη θέση όπου ήταν πριν. Καθώς συνεχίζω θα αφαιρώ μία καρέκλα όπου κάποιος θα μείνει όρθιος εκείνος θα είναι ο συντονιστής και θα θέλει να κάτσει και εκέινος . Μόλις τελειώσει το παιχνίδι κάθομαι με όλα τα παιδιά και συζητάμε. Ποια είναι τα θετικά στοιχεία στο να έχουμε κοινά χαρακτηριστικά ;Υπάρχουν αρνητικά στο να έχουμε μόνο κοινά χαρακτηριστικά; Τι είδους διαφορές μπορεί να έχουν οι άνθρωποι μεταξύ τους; (σωματικά χαρακτηριστικά, γλώσσα, ηλικία, φύλο)

**4ο Μάθημα:** Σκοπός του μαθήματος είναι η ενημέρωση για τις επιπτώσεις του εκφοβισμού και ενημέρωση σχετικά με το γιατί η ενδοσχολική βία και ο εκφοβισμός δεν είναι αποδεκτά από το σχολείο.

Μέσα και Μεθόδοι: Η μέθοδος που θα χρησιμοποιήσουμε είναι με τον διάλογο και την προβολή βίντεων .

[**https://www.youtube.com/watch?v=sIQxRmoxg64**](https://www.youtube.com/watch?v=sIQxRmoxg64)

[**https://www.youtube.com/watch?v=nWJut7KQhI4**](https://www.youtube.com/watch?v=nWJut7KQhI4)

**5ο Μάθημα:** Σκοπός του μαθήματος είναι η ενημέρωση για τους τρόπους & προτάσεις για πρόληψη και αντιμετώπιση από τους μαθητές: σύνταξη των κανόνων της τάξης ενάντια στη βία .Καθώς κάθε μέλος της σχολικής κοινότητας έχει ρόλο και ευθύνη για την αντιμετώπιση του σχολικού εκφοβισμού. Ο βαθμός εμπλοκής κάθε μέλους, σχετίζεται τόσο με την ιδιότητά του, όσο και με τη σοβαρότητα, τη συχνότητα και την ένταση του περιστατικού εκφοβισμού.

Μέσα και Μέθοδοι : Η μέθοδος που θα χρησιμοποιηθεί είναι μέσω συζήτησης στην τάξη και παιχνιδιού.

Ενδεικτική Δραστηριότητα :Ο εκπαιδευτικός ζητά από τους μαθητές να προτείνουν τρόπους αντιμετώπισης του εκφοβισμού στην υποθετική περίπτωση που το κάθε παιδί ήταν διευθυντής του σχολείου για μία μέρα. Οι μαθητές θα γράψουν τις προτάσεις τους σε ένα φύλλο χαρτί και στη συνέχεια, αφού ολοκληρωθεί η παραπάνω διαδικασία από όλους τους μαθητές, το κάθε παιδί θα διαβάσει τις δικές τους ιδέες και ο εκπαιδευτικός θα τις μεταφέρει στον πίνακα. Ακολουθεί συζήτηση και ανταλλαγή απόψεων μεταξύ των μαθητών, στην οποία ο εκπαιδευτικός έχει το συντονιστικό ρόλο, χωρίς όμως να περιορίζει την αυτενέργεια των μαθητών.

**Μάθημα 6ο:** Σκοπός του συγκεκριμένου μαθήματος είναι η ευαισθητοποίηση και η βιωματική προσέγγιση του θέματος. Να αναγνωριστούν οι συμπεριφορές και τα συμπτώματα που μπορεί να οφείλονται στο φαινόμενο αυτό.

Μέσα και Μέθοδοι : Η μέθοδος που θα ακολουθήσουμε θα είναι με συζήτηση περιστατικών εκφοβισμού, παρακολούθησης ολιγόλεπτων ταινιών σχετικών με το θέμα και εμπλοκή σε παιχνίδια-θεατρικά.

***ΑΝΑΛΥΤΙΚΉ ΠΕΡΙΓΡΑΦΉ ΤΟΥ 6ου ΜΑΘΉΜΑΤΟΣ:***

ΥΛΙΚΑ – ΜΕΣΑ

1. Xαρτί για ζωγραφική.

2. Mολύβια και μαρκαδόροι.

3. Α4 χαρτιά.

4. Υπολογιστής και διαδίκτυο.

**ΠΕΡΙΓΡΑΦΗ ΔΡΑΣΤΗΡΙΟΤΉΤΩΝ:**

**ΔΡΑΣΤΗΡΙΟΤΗΤΑ 1η:**

10΄

Θεωρητική προσέγγιση του φαινομένου του σχολικού εκφοβισμού , και της βίας.

Ανακεφαλαίωση των επιπτώσεων εμφάνισης του φαινομένου ,τα συμπτώματα, και των προσωπικών χαρακτηριστικών των ατόμων που εμπλέκονται σε μια τέτοια κατάσταση όπως παραδείγματος χάριν το θύμα ,ο θύτης, οι παρατηρητές και η οικογένειες τους.

***ΔΡΑΣΤΗΡΙΟΤΗΤΑ 2η :***

30 ́

Παρακολούθηση και συζήτηση μικρών ταινιών από το διαδίκτυο:

<https://www.youtube.com/watch?v=nAa6BI7ejek>

<https://www.youtube.com/watch?v=duhVcKg2wYc&feature=youtu.be>

<https://www.youtube.com/watch?v=WalSyIXcgKg>

Tα φιλμ αυτά εστιάζουν στα συναισθήματα του θύματος και των παρατηρητών .Μετά την προβολή του κάθε φιλμ θα γίνει μια συζήτηση εστιασμένη στις κατηγορίες των επιπτώσεων. Τα παιδιά θα αναγνωρίσουν τις παρακάτω κατηγορίες: σχολικές ,ψυχολογικές, σωματικές, κοινωνικές.

***ΔΡΑΣΤΗΡΙΟΤΗΤΑ 3η :***

30΄

Αφού ανακεφαλαιώσαμε τα χαρακτηριστικά των ατόμων που εμπλέκονται στο φαινόμενο αυτό, παρουσιάζουμε στα παιδιά ένα θεατρικό- σκετς έργο που έχει οργανώσει η εκπαιδευτική ομάδα του σχολείο. Στο θεατρικό αυτό υπάρχουν όλοι οι ρόλοι των ατόμων αυτών. Υπάρχει ένα θύμα, ο θύτης-ομάδα θυτών , οι παρατηρητές, η δασκάλα, η οικογένεια που βιώνει την άσχημη συναισθηματική κατάσταση , που έχει οδηγηθεί το θύμα λόγω των απειλών, των ιβριστικών χλευασμών , της υποτιμητικής συμπεριφοράς απέναντι σε ένα παιδί ευαίσθητο, που έχει πρόβλημα με την κίνηση καθώς είναι πάνω από τα όρια του φυσιολογικού στα κιλά , και που δεν μπορεί να αντιδράσει.

Θα γίνεται εναλλαγή των ρόλων , δηλαδή όλοι οι μαθητές θα περάσουν από όλους τους ρόλους ώστε να βιώσουν την συναισθηματική κατάσταση που αντιμετωπίζει το κάθε άτομο ξεχωριστά , και να αντιληφθούν την ψυχολογία του ατόμου.

***ΣΥΝΟΨΗ – ΚΛΕΙΣΙΜΟ***

10 ́

Τελειώνουμε τη συνάντηση με ομαδική συζήτηση και ζητάμε από τα παιδιά να την αξιολογήσουν. Ρωτάμε τα παιδιά: «Tι σας άρεσε περισσότερο από αυτά που κάναμε σήμερα, τι δε σας άρεσε ή τι σας δυσκόλεψε, πώς θα χαρακτηρίζατε τη σημερινή μας δουλειά;»

**ΠΑΡΆΛΛΗΛΗ ΕΝΗΜΈΡΩΣΗ ΤΩΝ ΓΟΝΈΩΝ**

Στην διάρκεια της διεξαγωγής του προγράμματος κάνω συνέλευση γονέων, και εκπαιδευτικών για την ενημέρωση τους για τον ρόλο τους προς την πρόληψη του φαινομένου και πώς θα αντιληφθούν ότι ένα παιδί έχει πέσει θύμα bulling και πώς θα το βοηθήσουν.

**ΑΞΙΟΛΌΓΗΣΗ ΤΟΥ ΠΡΟΓΡΆΜΜΑΤΟΣ:**

Η αξιολόγηση εξυπηρετεί πολλούς σκοπούς , όπως την βελτίωση του συγκεκριμένου προγράμματος και των συμμετοχόντων ή τον εντοπισμό ατόμων που χρειάζονται βοήθεια. Θα κάνουμε μία αθροιστική (τελική) αξιολόγηση του προγράμματος, για να μάθουμε σε πιο βαθμό το πρόγραμμα κατάφερε να πετύχει τους προκαθορισμένους στόχους του. Θα χρησιμοποιήσω αξιολόγηση αποτελέσματος που θα μας δώσει πληροφορίες για τα τελικά αποτελέσματα. Η αξιολόγηση μας ,αφορά το πρόγραμμα και πόσο έγιναν κατανοητά τα θέματα που συζητήθηκαν , εάν ήταν εποικοδομητικά ,όπως κι εάν ευαισθητοποιήθηκαν τα παιδιά ,και εάν τις πρακτικές αυτές τις έκαναν τρόπο ζωής τους. Σχεδιάσαμε ένα ερωτηματολόγιο για την αξιολόγηση του προγράμματος Υγείας. Με τις απαντήσεις που δόθηκαν το πρόγραμμα πραγματοποίησε τις απαιτήσεις του , και τους στόχους του. Οπότε ,μπορεί να προωθηθεί και σε άλλα σχολεία ώστε να μειωθούν τα κρούσματα βίας, και να μην υπάρχουν πλέον λυπημένα προσωπάκια.

**ΕΡΩΤΗΜΑΤΟΛΌΓΙΟ**

**Κύκλωσε αυτό που σε αντιπροσωπεύει.**

1. Θεωρείς τις σχέσεις σου καλές με τους συμμαθητές σου;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Η σχολική βία δεν είναι κάτι σοβαρό. Είναι απλά ένα παιχνίδι μεταξύ των μαθητών.

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Η σχολική βία είναι αρκετά σοβαρή υπόθεση, όμως δε φταίνε οι μαθητές για αυτό

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Ποια είναι η γνώμη σας για τους μαθητές που είναι βίαιοι;

α. Με ενοχλεί η συμπεριφορά τους αλλά τους καταλαβαίνω

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

β. Με φοβίζουν/ με τρομάζουν

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

γ. Μου αρέσουν, θέλω να τους μοιάσω

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Κάποιες φορές επέλεξες να αποφύγεις να πας την επόμενη ημέρα στο σχολείο επειδή είχε προηγηθεί κάποιο από τα περιστατικά βίας ή εκφοβισμού σε βάρος σου

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Έχεις ασκήσει βία;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Το βάρος σου έχει παίξει ρόλο ώστε να ασκήσουν εναντίον σου λεκτική η κάποιο άλλο είδος βίας;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Θα προστάτευες ένα παιδί που ασκείται πάνω του σωματική βία;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Θα έλεγες στην δασκάλα σου ή στους γονείς σου ότι έπεσες θύμα bulling;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Τα ΜΜΕ προβάλουν την επιθετικότητα;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Καθηγητής έχει πει μπράβο σε παιδί που έπραξε επιθετικά για κάποιο συμμαθητή του;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |

1. Η Βία μειώνει την απόδοση του παιδιού στα αθλήματα;

|  |  |  |
| --- | --- | --- |
| Συμφωνώ | Δεν είμαι σίγουρος  | Διαφωνώ |